**Enn hava tit tíð.**

Tíðin stendur ikki i stað. Tað eru nokk fleiri, ið enn ikki hava valt til Umboðsráðið hjá Tryggingarfelagnum Føroyar.

Orsøkirnar eru ymiskar.

* Ein orsøk kann verða at hetta er fyrstu ferð at allir tryggingartakari fáa sendandi bræv við atkvøðuseðlinum í. Skiljandi er at, tá nýggjar mannagongdir verða settar í verk, so kann tað ørkymla fólk. Men sum tíðin gongur, so verða fólk oftani glað fyri broyttar mannagongdir.
* Ein onnur orsøk kann verða at ræðumyndirnar, ið eru blivnar vístar at hesum valinum, hava hildið fólki frá at gera sína skyldu at greiða atkvøðu.
* Ein triðja kann verða at nøkur fólk ikki hava nóg stóran áhuga til at velja – hví so er, kann hava ymiskar orsøkir.
  + A) Fólk eru ónøgd. At fólk eru ónøgd, skuldi verðið nóg stór og góð orsøk til tikið seg saman at valt eitt umboð, ið kundi verði uppstilla fyri fyrstu ferð.
  + B) Fólk eru nøgd. At fólk eru nøgd, skuldi verðið orsøk til at valt eitt av verðandi limum.
  + C) Fólk eru líkaglað. At fólk eru líka glað, so er orsøk at velja nýggj umboð.
* Ein fjórða orsøk kann verða at fólk ikki hava verðið heima vegna arbeiði. Tað átti at verði møguligt at valt á ein anna smidligari hátt. Eit háttur er brævatkvøður, sum vit kenna tær í dag, onkur heilt onnur skipan kundi eisini verðið nýtt. Her hugsi eg um e-atkvøðu ella okkurt líknandi.
* **Eru tit nøkur av hesum, so hava tit enn tíð at velja.**

Eg fari at heita á allar tryggingartakarir, ið enn ikki hava greitt atkvøðu, um at fáa atkvøðuseðilin útfyltan og fáa brævið posta ein av komandi døgunum.

Gott val øll somul.

Vinaliga

Niels Olaf Eyvindsson

Umboðsráðvalevni